ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ

ФИЛОСОФИЯ ЖӘНЕ САЯСАТТАНУ ФАКУЛЬТЕТІ

ПЕДАГОГИКА ЖӘНЕ БІЛІМ БЕРУ МЕНЕДЖМЕНТІ КАФЕДРАСЫ

**ПРАКТИКАЛЫҚ САБАҚТАРҒА ӘДІСТЕМЕЛІК НҰСҚАУ**

**67228 - Жасерекшелік педагогикасы және психология пәні**

**Мамандықтар:**

**“6В01101 - Педагогика және психология” білім беру бағдарламасы**

**Алматы, 2025**

**67228 - Жасерекшелік педагогикасы және психология**

 **ПӘНІНЕН СЕМИНАР САБАҚТАРЫНА ДАЙЫНДАЛУДЫҢ ЖОСПАРЫ ЖӘНЕ ӘДІСТЕМЕЛІК ҰСЫНЫСТАР**

|  |
| --- |
| **1-СС**. Қазіргі жас ерекшелік психологиясының мәселелері. Жас дамуының кезеңділігі.Бала мінез-құлқы мен психикасының эволюциялық, революциялық және ситуациялық жастық өзгерістері. Жас ерекшелік психологиясының теориялық және практикалық міндеттері. Қазіргі жас ерекшелік психологиясының мәселелері. Жас ерекшелік психологиясының негізгі категориялары (жас, периодизация, даму және т.б.) Жас ерекшелік педагогика және психологиясының әдістері және олардың сипаты (бақылау, эксперимент, диагностикалық әдіс, егіздер әдісі, лонгитюдтік әдіс, көлденең кесу). Жас ерекшелік психологиясының негізгі категориялары (жас, периодизация, даму және т.б.)*Оқытудың әдістемесі мен формасы:* семинар (талқылау, ауызша шағын хабарлама, презентация, конспектіні тексеру) |
| 1. **СС.**  Бала психологиясының дамуындағы негізгі бағыттары. Адамның психикалық дамуының жас психологиясы, қозғаушы күштері, шарттары мен заңдылықтарын анықтау.. “Балалық шақ” ұғымына тарихи талдау (Ф. Арьес, П. П. Блонский, А.С. Выготская, д. Б. Эльконин және т. б.). психологиялық және хронологиялық жас.

*Оқытудың әдістемесі мен формасы:* семинар-пікірталас (салыстырмалы талдау, шағын хабарлама) |
| **3-СС.** Балалардың психикалық процестерін қалыптастыру стратегиясы. Баланың дамуын зерттеу стратегиялары:Л.С.Выготскийдің мәдени-тарихи концепциясы ”Жас дамуының әлеуметтік жағдайы” ұғымдары. Баланың психикалық дамуындағы дағдарыстардың мәнін түсіну. Жетекші іс-әрекет түсінігі. Жетекші іс -әрекет және жастағы негізгі психологиялық жаңа құрылулар. Онтогенездегі жетекші іс -әрекеттердің ауысуы. Жас кезеңдері және бала дамуының дәуірлері. Шетелдік периодизация теорияларына сынды талдау (А.Гезелл,С.Холл,К.Бюлер, Ш.Бюлер, Ж.Пиаже). Қазақстан халықтарындағы ересек адамның индивидуалды даму периодизациясының өзіндік мәселелері. Қазақша жас атаулары (қыз, ер бала)*Оқытудың әдістемесі мен формасы: семинар-диспут (топтық талдау, шағын хабарлама, үлестірме материал, бейнеролик*) |
| **4-СС.** Психика мен мінез-құлықтың туа берілетін формалары. Нәрестенің рефлекторлы, генетикалық шарттанған қимылдары. Өмірге келгеннен кейінгі негізгі сезім органдарының – көру, есту, сипап сезу, қозғалыс анализаторларының, дәм рецепторларының автоматты түрде қосылуы. Нәрестелік кезеңдегі бала миының қызмет етуінің анатомиялық-физиологиялық сипаты. Баланың қозғалыс белсенділігі. Нәрестелік шақтағы қабылдау мен есте процестерінің ерекшеліктері. Нәрестелік шақтағы сөйлеу мен ойлау ерекшеліктері. Психика мен мінез-құлықтың туа берілетін формалары.*Оқытудың әдістемесі мен формасы:* семинар-пікірталас (салыстырмалы талдау, шағын хабарлама, баяндама, талдау және жинақтау). |
| **5-СС.** Әртүрлі жас сатыларындағы психикалық және физикалық даму ерекшеліктері Жадырау комплексі. Есту анализаторының дамуы. Нәрестенің адам дауысына реакциясы.Нәрестенің алғашқы айлардағы есте сақтауы. Қолдың манипуляциялық қимылдарының жетілуі. Ж. Пиаже бойынша нәрестелердің сенсомоторлы әрекет етудің даму сатыларының классификациясы. Бір жасқа дейінгі сөйлеу мен ойлаудың тәуелсіз дамуы. Еліктеу және сөзді тусіну.*Оқытудың әдістемесі мен формасы:* семинар (талдау, ауызша хабарлама, баяндама, сауалнама құрастыру) |
| **6-СС.** Генетикалық және конвергенция теориясы. Л.С.Выготскийдің жоғарғы психикалық функцияларды дамыту теориясы. Генетикалық және конвергенция теориясы. Л.С.Выготскийдің жоғарғы психикалық функцияларды дамыту теориясы. “Ұлттық мінез” ұғымы. *Оқытудың әдістемесі мен формасы:* семинар (дөңгелек үстел, әңгімелесу, баяндама, қысқаша анықтама, презентация). |
| **7-СС.** Шетелдік психологиялық концепциялардағы психикалық даму мәселелері. Рекапитуляция ұғымы (С.Холл, Д.Болдуин). Іс -әрекеттің әр түрлі формаларының және мектепке дейінгілердің ересектермен, құрбыларымен қарым қатынас формаларының даму ерекшеліктері. Мектепке дейінгілердегі психикалық процестердің дамуының негізгі заңдылықтары. Баланың психикалық дамуы үшін сенсорлық процестерді мақсатты сәйкесті қалыптастырудың мәні (А.В.Запорожец, В.П.Зинченко, Л.А.Венгер).*Оқытудың әдістемесі мен формасы:* семинар (ауызша хабарлама, баяндама, презентация) |
| **8-СС.** Мектепке келудің алғашқы кездерінде кездесетін қиындықтар. Баланың мектепке оңай бейімделуінің әлеуметтік-психологиялық тәсілдері. * + - 1. Оқу іс әрекеті кіші мектептегілердің жетекші іс әрекеті ретінде. Оқу іс әрекетінің жалпы құрылымы, қалыптастыру заңдылықтары. Мектептегі алғашқы теориялық ойлаудың қалыптасуы (Д.Б.Эльконин, В.В.Давыдов).
			2. Ақыл -ой әрекеті мен ұғымдарды сатылап қалыптастыру (П.Я.Гальперин).

Бастауыш мектеп жасындығы баланың психикалық процестерінің дамуының негізгі заңдылықтары. Сөз қоры, сөзді ұғыну мәселесі, оның элементтері, формалары, оқытудың әртүрлі вариантындағы функциялары (Д.Б.Эльконин, А.К.Маркова, С.Н.Карпова). *Оқытудың әдістемесі мен формасы:* семинар-пікірталас (ауызша хабарлама, презентация, рефератты қорғау) |
| **9-СС.** Жеткіншек кезеңге өтудің анатомиялық-физиологиялық және психологиялық алғы шарттары. Жеткіншек кезеңдегі темперамент типтері мен нерв жүйесінің ерекшеліктері. Жеткіншек кезеңдегі мінез-құлық акцентуациясы.Жеткіншектердің оқу әрекетінің жалпы сипаттамасы. Жеткіншектердің кәсіби білімдері мен дағдыларын дамыту. Жеткіншектердің ата-аналармен және мұғалімдермен қарым-қатынас ерекшеліктері. Жеткіншектердің девиантты және деликвентті мінез-құлығы. Конфликт мәселесі. *Оқытудың әдістемесі мен формасы: семинар-пікірталас (аналитикалық есеп, қысқаша анықтама, презентация)* |
| **10-СС**. Ерте жастық шақтың психологиялық-педагогикалық сипаты және ерекшеліктері.И.П. Павлов пен Гиппократ бойынша темперамент және нерв жүйесінің типтері. Н.И. Красногорский бойынша темперамент сипаттамалары. Меланхолик, сангвиник, флегматик, холерик типтерінің сипаттамалары. Жасөспірім кезеңдегі мінездің акцентуациясы. Гипертимді, циклоидты, лабилді,астено-невротикалық, сенситивті, психоастеникалық, шизоидты, эпилептоидты, истероидты, тұрақсыз, конформды типтердің сипаттамасы, оларды анықтау. Ерте жастық шақ кезеңіндегі ұлдар мен қыздар еліктейтін тұлғалық қасиеттер.Э. Шпрангер, Э.Эриксон, Джейм Марш және т.б. теориялары.Ерте жастық шақтағы махаббат. Эмоциялық ерекшеліктері.*Оқытудың әдістемесі мен формасы:* семинар-диспут (топтық талдау, шағын хабарлама, үлестірме материал, бейнеролик) |
| 1. **СС.** Әр жас аралығындағы тәрбие психологиясы.Қарым-қатынас және оның тәрбиедегі рөлі. Ұжым және тұлғаның дамуы. Тәрбиедегі отбасының рөлі. Оқыту мен тәрбиелеуде баланың мінезін қалыптастыру.Нәрестелік, ерте балалық, мектепке дейінгі, бастауыш мектеп, жасөспірім және ерте жастық шақ кезеңдеріндегі тұлғааралық қарым-қатынастардың ерекшеліктері.*Оқытудың әдістемесі мен формасы:* семинар (тәрбие жоба құрастыру, презентация қорғау)
 |
| **12-СС.** Оқу және оқыту іс-әрекетіндегі тұлғаның дамуы. Балалардың психологиялық денсаулығының бұзылуының алдын алу. Л.С.Выготскийдің мәдени-тарихи концепциясы.”Жас дамуының әлеуметтік жағдайы” ұғымдары. Л.В. Занков теориясына негізделген оқыту. В. В. Давыдовтың дамыта оқыту теориясы. Проблемалық оқыту. Бағдарламаланған оқыту. Модульдік оқыту. Сабақты жүргізудің психологиялық жағдайы, сабақты талдау.*Оқытудың әдістемесі мен формасы:* семинар-пікірталас (бағалау сұрақтарын талдау, хабарлама, белсенді үлестірме материал) |
| **13-СС**. “Білім беру технологиялары” және “педагогикалық технология”. Оқу жүйелерінің салыстырмалы кестесін құрастыру. Оқушыларды оқыту мен тәрбиелеудегі жеке - жеке көзқарас тұрғысынан олардың артықшылықтары мен кемшіліктерін талдау және оқытудың әр түріне тән сипаттамалық инновацияларды анықтау. Сабақтың мазмазмұнын құрастыру.*Оқытудың әдістемесі мен формасы:* семинар (талдау және жинақтау, шағын хабарлама, аналитикалық есеп) |
| **14-СС**. Ересектердің даму заңдылықтары. Кемелдену жасының периодизациясы."Акме" және акмеология ұғымы. Ересектердің даму заңдылықтары. Кемелдену жасының дағдарысы. Қоғамдық пайдалы еңбек жетекші іс- әрекет ретінде. Кәсіби және қоғамдық іс әрекет. Ересектердің танымдық қызығулары. Ересек адамның жеке басы. Әлеуметтік белсенділік. Құнды бағдарлану, дүниетаным мәндері. Ересектердің жас дағдарыстарының ерекшеліктері. Есею және өмірлік мағына мәселесі*Оқытудың әдістемесі мен формасы:* семинар (шағын хабарлама, іс-шара жоспары, баяндама, жазбаша жұмыс) |
| **15-СС.** Ұзақ жасау мәселесі. Қарт адамдардың жаңа психологиялық құрылымдары. Қартаю жасындағы қарым-қатынас. Қартаюдағы жеке адам мәселесі. *Оқытудың әдістемесі мен формасы:* семинар (дөңгелек үстел, -әңгімелесу, баяндама, қысқаша анықтама, презентация). |

**Әдебиеттер:**

1. Жарықбаев, Қ. Жантануға кіріспе. - Алматы: "ИНФОРМ - АРНА", 2019.- 187.

2.Джакупов С.М. Психологическая структура процесса обучения. -Алматы, «Қазақ университеті», 2014. – 220с.

3. Жубаназарова Н.С. Жас ерекшеліқ психологиясы. – Алматы: МОН, 2015.-210 б.

4. А.М.Руденко, С.И.Самыгин. Возрастная психология и педагогика, семьеведение. Учебник.-Москва: КНОРУС, 2024.-316с.

5. Склярова, Т. В. Общая, возрастная и педагогическая психология : учебник и практикум для вузов / Москва : Юрайт, 2021. – 235 с. – (Высшее образование). – URL: https://urait.ru/bcode/475285. – ISBN 978-5-534- 10002-0.

6 Авдулова, Т. П. Психология подросткового возраста : учебник и практикум для вузов / Т. П. Авдулова. – Москва : Юрайт, 2021. – 394 с. – (Высшее образование).

– URL: <https://urait.ru/bcode/469204.>

7.Фархитдинова, О. М. Психология и педагогика : учебное пособие для СПО / О. М. Фархитдинова ; под ред. Е. В. Ивановой. — 2-е изд. — Саратов, Екатеринбург.-ЭБС «IPRbooks» (ЭОР), 2019

**Интернет-ресурстар**

1. <http://elibrary.kaznu.kz/ru>

2. <http://www.flogiston.ru>

3. CyberBear (<http://cvberbear.umt.edu>)

Қосыша әдебиеттер:

1. Даму психологиясы: оқу құралы - Алматы: 2016. - 326 б.
2. Психология және адам дамуы.– Алматы, - Қазақ университеті, - 2017. - 186 с.
3. Жалпы психологияға кіріспе : оқу құралы / [Н. Қ. Тоқсанбаева және т.б.]; әл-Фараби атын. ҚазҰУ; жауапты ред. басқ. С. М. Жақыпов.- Алматы: Қазақ ун-ті, 2021.- 228, [2] б.
4. Намазбаева, Ж. Ы. Жалпы психология : оқулық / Ж.Ы. Намазбаева; ҚР білім және ғылым м-гі, Абай атын. ҚазҰПУ, Психология ин-ты.- Алматы: Абай атын. ҚазҰПУ, 2016.- 294, [2] б
5. Гиппенрейтер, Ю.Б. Введение в общую психологию: курс лекций: учеб. пособие для студентов вузов, обучающихся по спец. "Психология" / Юлия Борисовна Гиппенрейтер.- М.: АСТ: Астрель, 2019.- 351, [1] с
6. Гальперин, П.Я. Введение в психологию : учеб. пособие / Петр Яковлевич Гальперин; П. Я. Гальперин.- 5-е изд.- М.: КДУ, 2015.- 327, [9] с.
7. Рубинштейн, С.Л. Основы общей психологии : учеб. пособие для студентов вузов / Сергей Леонидович Рубинштейн; С. Л. Рубинштейн.- СПб.: Питер, 2005.- 705, [15] с.- (Мастера психологии).
8. Немов, Р.С. Психология : слов.-справ.: в 2 ч. / Роберт Семенович Немов; Р. С. Немов.- М.: ВЛАДОС, 2003.
9. Выготский, Л.С. Психология / Лев Семенович Выготский.- М.: ЭКСМО-Пресс, 2000.- 1036, [2] с.- (Мир психологии)

**Тәжірибелік/семинар және лабораториялық/студиялық сабақтарды өткізу жоспары және тапсырмаларды орындау бойынша әдістемелік нұсқаулықтар**

**Семинар сабағы** тақырып бойынша оқу материалдарын меңгерудің қорытынды кезеңі болып табылады, мұндай сабақта студенттердің өзіндік жұмыстары қорытылып, бағаланады. Дәріспен салыстырғанда, семинар сабағында студенттер теориялық мәселелерді тереңінен қарастырып, оларды практикада қолдану дағдыларын қалыптастырады.

Студенттер талқыланатын мәселелерді түсіндіру, талдау, бағалау, сараптау, ситуацияларды жан-жақты талдау, логикалық тұжырымдау, жүйелі түрде ойлау, негізгі мәселе аясында нақты баяндау, басқаның пікірін тыңдау және сыни тұрғыдан бағалау сияқты белсенді әрекеттері арқылы өз пікірлерін, ұстанымдарын келтіреді. Семинар сабағын топтық талқылау және пікірталас арқылы ұйымдастырған тиімді.

**Семинарға дайындық барысында:**

• семинардың тақырыбын талқылап, талдауға ұсынылатын негізгі мәселелер мен мақсаты туралы ойластырыңыздар; осы тақырып бойынша оқытушының дәрісте берген материалын көңіл қойып оқып шығыңыздар;

1. ұсынылған әдебиеттерді оқып, оқығаныңыздың ішінен семинарда талқылауға қажеті болатындарынан конспекті жазыңыз;
2. әрбір сұраққа оны нақты мәліметпен дәлелдей отырып, өз пікіріңізді айтуға талаптаныңыз;
3. оқулықпен және ғылыми әдебиетттермен өзінік жұмыс жасаған уақытта туындаған сұрақтарды жазып алыңыз, сосын семинарда оған жауап аласыз.

**Семинардағы жұмыс кезіндегі үрдісте:**

1. семинарға қатысушылардың сөйлеген сөзін көңіл қойып тыңдаңыздар, оның айтқандарын өзіңіздің пікіріңізбен салыстырыңыз;
2. қарастырылатын сұрақтарды талқылауға белсенді қатысыңыздар, өз пікіріңізді айтудан қорықпаңыз, бірақ ол сенімді дәлелдермен бекітілуі тиіс;
3. егер сіз біреудің пікірімен келісетін болсаңыз, оған сыни тұрғыдан қараңыз, бірақ есіңізде болсын, сын негізделген және қалыптасқан болуы керек, яғни баламасы ретінде нақты ұсыныс беруіңіз қажет;
4. семинардың соңында қарастырылған сұрақтардың дұрыс жауаптарын қысқаша тұжырымдаңыз.

**Тапсырмаларды орындау бойынша әдістемелік нұсқаулықтар**

**Тезистер** – бұл тақырып және оның негізгі мағынасының бірізділікпен қысқартылып, жетекші талаптарының қысқаша берілуі. Тезистердің жоспардан айырмашылығы мәтінде қарастырылатын сұрақтардың атының ғана емес, мәнінің де ашылып берілуімен ажыратылады.

Сондықтан егер жоспар «Мәтінде не туралы айтылады?» деген сұраққа жауап берсе, ал тезис «Мәтінде бір нәрсе туралы не айтылады?» деген сұраққа жауап береді.

Тезистер **авторлық және қосымша болуы мүмкін. Авторлық** тезистер автормен жазылған, сонымен қатар авторлық мәтінді сөзбе-сөз көшіру болып табылады. Қосымша (в**торичные)** тезистер авторлық мәтіннің өңделген түрі. Тезисте мәтіннің тақырыбы қысқа және логикалық (түсінікті) даму тұрғысынан айтылады. Тезистердің қысқалығы мысал, үлгі және цитат келтіруге мүмкіндік бермейді. Көбінесе бастауыш пен баяндауыштан тұратын тезистер қолданылады. Бұл тезистер конспектіге қарағанда мәтіннің ең қысқа вариантын ұсынады. Тезис - белгілі бір мәселе туралы қысқаша түрде баяндалған қағида.

**Топтық зерттеу (бірлескен жұмыс) –** семинар немесе практикалық сабақтарда студенттердің бірлесе отырып белгілі бір проблеманы графикалы түрде шешу тәсілі. Оқытушы тақырып бойынша шешуді талап ететін проблеманы студенттерге ұсынады.

Студенттер шағын топтарға бөлініп, аталған проблеманы шешу жолдарын талқылап, өздерінің шешімін плакатқа түсіреді. Студенттер өздігінен мазмұн мен тапсырма орындаудың формасын таңдайды, ақпарат жинастырады, оларды талдап, бағалайды.

Содан кейін плакат қабырғаға ілінеді де, топ атынан спикер шығып жұмысты қорғайды. Қорғау соңында топ мүшелері басқаларының сұрақтарына жауап береді, олардың өз шешімдеріне түзету енгізуі де мүмкін.

Оқытушы әр топқа жеке тапсырма беруі немес топтар тапсырманы өздері де таңдап алуы мүмкін.

**Тест** студенттердің оқу жетістіктерін, олардың білім, білік, дағдыларының жиынтығын обьективті түрде өлшеу мүмкіндіктерін береді. Тесттерді әдетте ашық және жабық деп екіге бөледі.

**Жабық тест** дегеніміз – келтіріліген жауаптардың ішінде біреуі дұрыс болатын тапсырма, студенттер бұл жауапты таңдап көрсетуі тиіс.

**Ашық тесттер** дайын күйде берілген бір немесе бірнеше дұрыс жауаптарды іздестірмей, шығармашылық тұрғыдан шешім келтіруді талап етіп,келесідей тапсырмалардан тұрады: өзіндік түсінікті келтіру, мәсеелні шешу, ой-өрістерін дамытуға бағытталған шығрмашылық жұмыстары.

**Бақылау** – қандай да бір фактілерді анықтау үшін ақпаратты жинақтау құралы. Бақылау арқылы студенттің сабақта қалай жұмыс жасағандығын немесе сабақтың қалай өткендігі туралы ақпарат жинап, талдау жұмысын жүргізуге болады.

**Глоссарий** – белгілі бір шығармада кездесетін, сирек қолданылатын сөздердің түсіндірме сөздігі. Сөз тіркестеріне, қазіргі кезде түсініксіз сөздерге түсінік беріледі. Сирек кездесетін кейбір аударма сөздіктер де глоссарийге жатады.

**Глоссалар –** түсініксіз сөздерді, сөйлемшелерді түсіндіру.

**Контент - талдау –** мәтіндік материалды талдау, сол мәтінге мазмұнның сай келуін түсіндіру.

**Картотека -** анықтама мәліметтер жазылған карточкалардың жүйеге келтірілген жиынтығы.

 **Түйін, мазмұн -** сөйленген, жазылған немесе оқылған сөздің қысқаша түйіні.

**Кейс-стади (Case-study – «Оқиғаны зерттеу») әдісі (технологиясы*)*** қолданылады. Сase-study әдісінің тікелей мақсаты – студенттер мен оқытушылардың бірлесіп –

* проблема мәнін сөз түрінде құру,
* оның құрылымын талдау,
* оған баға беру,

 оқиғалық мәселеден туындаған проблемалық жағдайдың практикалық шешімін жүзеге асырудың ретін (алгоритмін) жасау. **Кейстер әдісі** – шынайы экономикалық, әлеуметтік, іскерлік және педагогикалық жағдаяттарды суреттеуді қолданатын оқыту әдісі. **Кейстер әдісін** қолдану барысында оқушылар жағдаятты талдап, проблеманың мән-мағынасын түсініп, оның болжамды шешімдерін ұсынып, олардың ішінен ең жақсысын таңдайды. **Кейстер әдісі** шынайы нақты материалдарға негізделеді немесе мазмұны жағынан шынайы өмірден алынған жағдаятқа жақын болуы тиіс.

**Іс-әрекеттегі зерттеу** - оқыту мен оқу тәжірибесін жетілдіру мақсатында бірізді, тізбектелген, жоспарланған іс-әрекеттерді орындауды, сондай-ақ зерттеу барысында алынған нәтижелерге жүйелі түрде мониторинг жүргізуді көздейтін үдеріс.

**Ақпараттық сауаттылық** – көптеген **сандық технологияларды** қолдану арқылы ақпаратты тиімді және сыни іріктеп, талдап және құра білу, сонымен қатар сол технологиялардың құрамдас бөліктері мен функцияларын білу.

**Әңгіме -** оқушылардың ой әрекетін жандандыру мақсатында қолданылатын оқыту тәсілдерінің бірі; әңгімелесу үдерісінде оқушылар мұғалім қойған және құрдастарында пайда болған сұрақтарға жауап бере отырып, жаңа білім алады, бар білімдерін қайталап, бекітеді.

**Әңгіме-дебат** – оның барысында қатысушылар арасында ой-пікірлерде үлкен алшақтық болады және әрқайсысы өз шешімдерінде қалады. Әңгіме-дебат ынтымақтастыққа бағдарланбаған бәсекелестікке негізделеді.

**Диалогтік әңгіме -** белгілі бір тақырыпқа бағытталған диалог жүргізуге негізделген вербалды-коммуникативтік әдіс. Диалог барысында идеялар екі бағытта жүріп, оқушының қарқынды білім алуына септігін тигізеді. Диалог барысында оқушылар (сондай-ақ олардың мұғалімдері) тең құқылы серіктестер болып табылады. Олар бар күштерін келісілген нәтиже алуға жұмсайды және Мерсер (2000) айтқандай, бірлескен білім алу немесе «пікір алмасу» үдерісіне тартылады.

**Зерттеушілік әңгіме –** бұл әңгіме түрінде әркімнің идеясы пайдалы деп қарастырылғанымен, олар егжей-тегжейлі бағалаудан өтеді. **Зерттеушілік әңгімеге** қатысушылар бір-біріне сұрақ қойып, бір тоқтамға келу үшін оларға негізді жауап береді. Алайда **зертеушілік әңгімеде** келісімге келу емес, керісінше оны іздеу үдерісі маңызды болып табылады.

**Әңгіме жүргізудің сократтық әдісі** (майевтика). (грек. Μαιευτική, сөзбе-сөз аудармасы - босанатын әйелге көмек көрсету) - сұрақтарды шеберлікпен қою арқылы адам бойындағы жасырын білімді жарыққа шығару әдісі. Педагогикада **Әңгіме жүргізудің сократтық әдісі** бағыттаушы сұрақтар мен пікірталастар орталық орын алатын оқыту түрі деп түсіндіріледі. Сократ, мұғалім ретінде, ең алдымен оқушылардың ақиқат туралы түсінігін бұзып, кейін олар өз ұстанымдарын қорғай отырып, оны қайтадан қалыптастыратындай етіп бір сұрақтан кейін бір сұрақты қоя берген. **Әңгіме жүргізудің сократтық әдісінің** мәні – әңгімелесушінің «барлық нәрсе жайлы білемін» деген орныққан пікіріне қарамастан, шындығына келгенде, көп нәрсені білмейтіндігіне көзін жеткізу. «Ізденіссіз өмір сүрудің қажеті жоқ. Мен ешкімге еш нәрсе үйрете алмаймын, мен оларды тек ойлануға ғана мәжбүрлей аламын» – **Әңгіме жүргізудің сократтық әдісін** түсіну үшін осы ойды желеу ету қажет болады.

**Бағдар картасы –** белгілі бір тапсырма, сондай-ақ жалпы сабақ көлемінде оқудың соңғы нәтижесіне жетуге бағытталған және оқушыларға арналған қадамдап көрсетілген нұсқаулық; оқушылардың өз бетімен жұмыс істеу қабілетін дамытады, оқушыларды шығармашылықпен ойлауға бағыттайды, тапсырмаларды орындауда қолданылатын креативті тәсілдерді дамытады.

**Блум таксономиясы –** 1956 жылы америкалық психолог **Бенджамин Блум** ұсынған танымдық саладағы оқытудың педагогикалық мақсаттарының жіктелуі. Оған ойлау дағдыларының алты деңгейі кіреді: **білу, түсіну, қолдану, талдау, жинақтау, бағалау.**

**Білу -** деректерді, жағдайларды, негізгі тұжырымдамалар мен жауаптарды көрсету арқылы өтілген материалдың есте сақталғанын растау.

**Түсіну** - негізгі идеяларды ұйымдастыру, салыстыру, түсіндіру, сипаттау және бекіту арқылы деректер мен идеяларды түсінгенін көрсету.

**Қолдану** - жаңа білімдерді, әдістерді және ережелерді түрлі нұсқада қолдану.

**Талдау**– біртұтас объектіні жақсылап зерттеу немесе оның мән-мағынасын түсініп-білу мақсатында ұсақ құрамдас бөліктерге бөлу үдерісі.

**Жинақтау -** алғашында бөлінген ұғымдарды біртұтас біріктіру үдерісі.

**Бағалау**– объектінің құндылықтарын, кемшіліктерін, маңыздылығын және басқа да сипаттамаларын белгілі бір критерийлер мен стандарттар негізінде анықтау үдерісі.

**Қорытынды** - бір нәрсенің негізінде жасалған қорытынды немесе бір нәрседен туындаған салдар болып табылатын пайымдау, ой-пікір, тұжырым.

**Миға шабуыл әдісі -** белгілі бір проблеманы қарқынды талқылау – шығармашылық белсенділікті ынталандыру жолы. Бұл тәсіл кезінде қатысушылардың ойлау үдерісі белгілі бір мәселені шешу жөнінде түрлі идеяларды талқылауға және ойлап табуға бағытталған.

**Портфолио** (итал. *portfolio* - «құжаттар сақтайтын папка», «маманның папкасы») белгілі бір кезеңде жұмыстың орындалғанын, әртүрлі бағыттағы қызметтер (оқу, шығармашылық, әдістемелік, зерттеушілік) бойынша нәтиже болғандығын растайтын және бір немесе бірнеше бағыттарда өрлеу және жетістікке қол жеткізілгендігін көрсететін дәлелдемелердің толық жинағы.

**Портфолио** критериалды жүйе бойынша жетістіктерді (мұғалімнің, оқушының) бағалауда әділдік пен айқындықты арттыру мақсатында енгізіледі.

**Портфолионы** ресімдеудің критерийлері:

* өздік мониторингтің жүйелілігі мен жиілігі;
* материалдардың құрылымдалуы, барлық жазбаша түсініктемелердің ықшамдылығы,
* қисындылығы;
* ресімдеудің ұқыптылығы және әсемділігі;
* ұсынылған материалдардың тұтастығы, тақырыптық тұрғыдан аяқталуы;
* таныстырылымның негізділігі мен көрнекілігі.

**Диалог (грекше – dialogos**) – әдеби шығармада екі кейіпкердің немесе бірнеше адамның сөйлесуі, оларды сөйлестіру тәсілі. Драмалық шығарма түгелдей дерлік диалогте сөйлестіруге және жеке кейіпкерді сөйлетуге, монологке негізделіп құрылады.

 **Диалогтік тілдесім** барысында оқушылар жұп болып та, топ болып та, ұжым болып та бір-бірімен тілдік қарым-қатынасқа түседі. Бұл – диалогтік сөйлеудің өзіндік белгілері. Диалогтік оқыту амал-тәсілі оқушыларды сөйлеуге, белсенділікке, өзара пікір алысуға итермелейді. Диалог барысында пікірлесіп тұрған тұлғалар «әрі хабар жеткізуші, әрі хабарды қабылдаушы» қызметін атқарады.

 З.Қабдолов өзінің «Сөз өнері» еңбегінде: «Адам сөйлесе дегендей, әркімнің сөзі арқылы өзін танимыз. Себебі, әркімнің сөйлеген сөзінде оның бүкіл ішкі болмысы, өзіне тән психологиялық өзгешелігі – ақылы, ойы, сезімі, ұғымы, танымы, нанымы, білімі, мәдениеті түп-түгел тұнып тұрады»,- деп жазады. М.Бахтин: «Ақиқат жеке адамның ойында пайда болып, жадында жатпайды, ол – диалогтік қарым-қатынас үрдісінде ақиқатты бірлесіп іздеп жүрген адамдардың арасында пайда болады»,– деген.

**Монолог (грекше – monologos, mono – бір, logos – сөз) – бір адамның өз ойын, көзқарасын білдіруі.** Монологтік сөйлеу дегеніміз – бір адамның өз ойын, пікірін ұзақ уақыт жүйелей, сабақтай баяндауы. Монологтік сөйлеуге оқушылардың белгілі бір тапсырманы түсіндіруі, мұғалімнің жаңа тапсырманы баяндауы, хабарлама, баяндама жасауы жатады.

 **Диалог сөздің кейбір психологиялық ерекшеліктері төмендегідей:**

1.Диалог сөз бөгелмей еркін айтылады, ол ойды кең жайып жатуды тілейді;

2.Үнемі кезектесіп айтылатындықтан ықшам келеді, тек әңгімелесуші адамдардың өздеріне ғана түсінікті болады. Мәселен, «келе жатқан тоғызыншы» деген сөйлемге осындай нөмірлі автобусты күтіп тұрған адамдар ғана түсіне алады.

3.Диалогтік логикалық жағы (жоспарлылығы, дәлелдігі, т.б.) кемдеу болады;

4.Диалог сөз ым-ишаралармен, бет пен көздегі мәнерлі қозғалыстармен (қолдың, ауыздың, көздің, қабақтың қозғалысы т.б.) толықтырылады;

**Монолог сөзге тән кейбір психологиялық ерекшеліктер:**

 1. Монолог алдын-ала даярлықты тілейді. Белгілі жоспар құрылып, сөйлеуші өз сөзін басшылыққа алып, ой-пікірін жүйелі баяндауға тырысады.

 2. Монологтің мағыналы жағы мен оның тыңдаушысын баурап алатын тартымдылығы жағына қатаң талаптар қойылады.

 3. Монолог сөз адамға әсер ететін сөздің мәнерлілігін (сөзді нақышына келтіріп айту) көбірек қажет етеді.

 4. Монологті құрайтын сөйлемдер грамматикалық талаптардан ауытқымайды.

**Ассоциограмма әдісі** (диаграммалық байланыстар) – графикалық түсініктер мен құрылымдық [зерделік карта, ойлар картасы (ағыл. Mind map) немесе ассоциативтік крата] түрлерге енгізілген білімдерді оңай қабылдауға көмектесетін оқыту тәсілін пайдалантын кешенді әдіс. Ассоциограмма әдісі білімдерді иерархиялық және көрнекті түрлерде құру үшін және де кешенді байланыстарды көз алдында елестету үшін әрқашанда керек

**Тренинг** (*train* – оқыту, тәрбиелеу) – білім, білік, дағды және әлеуметтік мақсаттарды дамытуға бағытталған **белсенді оқу әдісі**. Егер жаңа ақпарат алуды ғана көздемей, мақсат алынған білімдерді тәжірибеде қолдану болған жағдайда тренинг айтарлықтай жиі өткізіледі. **Тренингтер -** қысқа мерзім ішінде практикалық қолданыста қажетті әрі тиімді біліктер мен дағдыларды игеруге бағытталған оқу сабақтары. **Тренингтердің мақсаты –** үйренудің ең тиімді жолдарын игеру. Мұнда үйренушілер өз әрекеттерін қалайша тиімді түрде ұйымдастырып, жұмыста оң нәтижеге қалайша жету керектігі мәселесімен айналысады.